CELEX: 62015TA0505
Language: ro
Date: 2017-12-14 00:00:00
Title: Cauza T-505/15: Hotărârea Tribunalului din 14 decembrie 2017 – Ungaria/Comisia [„FEGA și FEADR — Cheltuieli excluse de la finanțare — Regulamentele (CE) nr. 1782/2003, nr. 1290/2005, nr. 73/2009 și nr. 1122/2009 — Cheltuieli efectuate de Ungaria — Condiționalitate — Controlul cerințelor de reglementare în materie de gestionare — Controlul bunelor practici agricole și de mediu — Corecţii forfetare și punctuale — Risc pentru Fonduri”]

12.2.2018   
            
            
               RO
            
            
               Jurnalul Oficial al Uniunii Europene
            
            
               C 52/25
            
         Hotărârea Tribunalului din 14 decembrie 2017 – Ungaria/Comisia
   (Cauza T-505/15) (1)
   
   ([„FEGA și FEADR - Cheltuieli excluse de la finanțare - Regulamentele (CE) nr. 1782/2003, nr. 1290/2005, nr. 73/2009 și nr. 1122/2009 - Cheltuieli efectuate de Ungaria - Condiționalitate - Controlul cerințelor de reglementare în materie de gestionare - Controlul bunelor practici agricole și de mediu - Corecţii forfetare și punctuale - Risc pentru Fonduri”])
   (2018/C 052/35)
   Limba de procedură: maghiara
   
      Părțile
   
   
      Reclamantă: Ungaria (reprezentanți: M. Fehér, G. Koós, Z. Bíró-Tóth și E. Tóth, agenți)
   
      Pârâtă: Comisia Europeană (reprezentanți: V. Bottka și A. Sauka, agenți)
   
      Obiectul
   
   Cerere întemeiată pe articolul 263 TFUE prin care se urmărește anularea în parte a Deciziei de punere în aplicare (UE) 2015/1119 a Comisiei din 22 iunie 2015 de excludere de la finanțarea de către Uniunea Europeană a anumitor cheltuieli efectuate de statele membre în cadrul Fondului european de garantare agricolă (FEGA) și al Fondului european agricol pentru dezvoltare rurală (FEADR) (JO 2015, L 182, p. 39), în măsura în care prin această decizie se efectuează anumite corecţii punctuale și forfetare în privința Ungariei.
   
      Dispozitivul
   
   
               1)
            
            
               Anulează Decizia de punere în aplicare (UE) 2015/1119 a Comisiei din 22 iunie 2015 de excludere de la finanțarea de către Uniunea Europeană a anumitor cheltuieli efectuate de statele membre în cadrul Fondului european de garantare agricolă (FEGA) și al Fondului european agricol pentru dezvoltare rurală (FEADR) în măsura în care prin aceasta s-a efectuat o corecție financiară întemeiată pe neconformitatea, în raport cu cerințele Regulamentului (CE) nr. 73/2009 al Consiliului din 19 ianuarie 2009 de stabilire a unor norme comune pentru sistemele de ajutor direct pentru agricultori în cadrul politicii agricole comune și de instituire a anumitor sisteme de ajutor pentru agricultori, de modificare a Regulamentelor (CE) nr. 1290/2005, (CE) nr. 247/2006, (CE) nr. 378/2007 și de abrogare a Regulamentului (CE) nr. 1782/2003 și ale Regulamentului (CE) nr. 1122/2009 al Comisiei din 30 noiembrie 2009 de stabilire a normelor de aplicare a Regulamentului (CE) nr. 73/2009 al Consiliului în ceea ce privește ecocondiționalitatea, modularea și sistemul integrat de administrare și control în cadrul schemelor de ajutor direct pentru agricultori prevăzute de regulamentul respectiv, precum și de aplicare a Regulamentului (CE) nr. 1234/2007 al Consiliului în ceea ce privește ecocondiționalitatea în cadrul schemei de ajutoare prevăzute pentru sectorul vitivinicol, a obligațiilor care decurg din articolele 4 și 5 din Directiva 91/676/CEE a Consiliului din 12 decembrie 1991 privind protecția apelor împotriva poluării cu nitrați proveniți din surse agricole.
            
         
               2)
            
            
               Respinge în rest acțiunea.
            
         
               3)
            
            
               Ungaria și Comisia Europeană suportă propriile cheltuieli de judecată.
            
         
      (1)  JO C 381, 16.11.2015.